CELEX: 32014R0386
Language: bg
Date: 2014-04-14 00:00:00
Title: Регламент за изпълнение (ЕС) № 386/2014 на Комисията от 14 април 2014 година за изменение на Регламент (ЕО) № 329/2007 на Съвета относно ограничителни мерки срещу Народна демократична република Корея

15.4.2014   
               
               
                  BG
               
               
                  Официален вестник на Европейския съюз
               
               
                  L 111/46
               
            
         Регламент за изпълнение (ЕС) № 386/2014 на Комисията
         от 14 април 2014 година
         за изменение на Регламент (ЕО) № 329/2007 на Съвета относно ограничителни мерки срещу Народна демократична република Корея
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 329/2007 на Съвета от 27 март 2007 г. относно ограничителни мерки срещу Народна демократична република Корея (1), и по-специално член 13, параграф 1, букви г) и д) от него,
         като има предвид, че:
         
                     (1)
                  
                  
                     В приложение IV към Регламент (ЕО) № 329/2007 са изброени лица, субекти и организации въз основа на определенията, направени от Комитета по санкциите на Съвета за сигурност на ООН.
                  
               
                     (2)
                  
                  
                     В приложение V към Регламент (ЕО) № 329/2007 са изброени лица, субекти и организации, които след като са били посочени от Съвета, са обхванати от замразяването на финансови средства и икономически ресурси съгласно посочения регламент.
                  
               
                     (3)
                  
                  
                     На 14 април 2014 г., въз основа на определенията, направени от Комитета по санкциите, Съветът реши (2) да измени информацията относно един субект в списъка на лицата, субектите и организациите, за които следва да се прилага замразяването на средства и икономически ресурси, и да заличи един субект от приложение IV. Поради тази причина приложение IV следва да бъде съответно изменено.
                  
               
                     (4)
                  
                  
                     На 14 април 2014 г. Съветът реши също така да заличи едно лице от приложение V. Поради тази причина приложение V следва да бъде съответно изменено.
                  
               
                     (5)
                  
                  
                     За да се гарантира, че предвидените в настоящия регламент мерки са ефективни, той трябва да влезе в сила незабавно,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕО) № 329/2007 се изменя, както следва:
            
                        1)
                     
                     
                        Приложение IV се изменя в съответствие с приложение I към настоящия регламент.
                     
                  
                        2)
                     
                     
                        Приложение V се изменя в съответствие с приложение II към настоящия регламент.
                     
                  
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 14 април 2014 година.
            
               
                  За Комисията,
               
               
                  от името на председателя,
               
               
                  Началник на Службата за инструментите в областта на външната политика
               
            
         
         
            (1)  ОВ L 88, 29.3.2007 г., стр. 1.
         
            (2)  РЕШЕНИЕ 2014/212/ОВППС на Съвета от 14 април 2014 г. за изменение на Решение 2013/183/ОВППС относно ограничителни мерки срещу Корейската народнодемократична република (вж. стр. 79 от настоящия брой на Официален вестник).
      
      
         
            ПРИЛОЖЕНИЕ I
            В приложение IV към Регламент (ЕО) № 329/2007 под заглавие „Б. Юридически лица, субекти и организации“ вписването за Korea Ryonha Machinery Joint Venture Corporation се заменя със следното:
            
               
                           „(16)
                        
                        
                           
                              Korea Ryonha Machinery Joint Venture Corporation (известно също като: a) Chosun Yunha Machinery Joint Operation Company; б) Korea Ryenha Machinery J/V Corporation; в) Ryonha Machinery Joint Venture Corporation; г) Ryonha Machinery Corporation; д) Ryonha Machinery; е) Ryonha Machine Tool; ж) Ryonha Machine Tool Corporation; з) Ryonha Machinery Corp; и) Ryonhwa Machinery Joint Venture Corporation; й) Ryonhwa Machinery JV; к) Huichon Ryonha Machinery General Plant; л) Unsan; м) Unsan Solid Tools; и н) Millim Technology Company). Адрес: а) Tongan-dong, Пхенян, НДРК; б) Mangungdae-gu, Пхенян, НДРК; в) Област Mangyongdae, Пхенян, НДРК. Допълнителна информация: електронна поща: a) ryonha@silibank.com; sjc-117@hotmail.com; и б) millim@silibank.com. Телефонни номера: a) 850 2 18111; б) 850 2 18111 8642; и в) 850 2 18111 381 8642. Факс: 850 2 381 4410. Дата на посочване: 22.1.2013 г.“
                        
                     
         
      
      
         
            ПРИЛОЖЕНИЕ II
            В приложение V към Регламент (ЕО) № 329/2007 под заглавие „А. Физически лица, посочени в член 6, параграф 2, буква а)“ се заличава следното вписване:
            
               
                            
                        
                        
                           Име (и евентуални псевдоними)
                        
                        
                           Идентификационни данни
                        
                        
                           Основания
                        
                     
                           „1.
                        
                        
                           CHANG Song-taek (известен още като JANG Song-Taek)
                        
                        
                           Дата на раждане:
                           2.2.1946 г. или 6.2.1946 г. или 23.2.1946 г. (провинция Северен Hamgyong)
                           Номер на паспорта (от 2006 г.): PS 736420617
                        
                        
                           Член на Националната комисия по отбрана. Директор на административния отдел на Корейската трудова партия.“